Kuidas on võimalik, et  ühe hooaja kõige suurema vastasseisuga mängule määratakse peakohtunik kes on vaid ühe meistriliiga mängu oma karjääri jooksul vilistanud? Oli selgelt näha, et tema aotoriteetsust panid ka proovile äärekohtunikud ja kokkuvõttes oli mängu teenindus kohtunike poolt alla igasugust arvestust. Üks vale otsus ajas teist taga, üritati teha vigade parandust, et taastada sümpaatia ja tulemuseks oli kaos. Kergekäeliselt jagatud kaartide arv ei ilmesta tegelikku mängu kulgu, kus reaalsuses mõlemad meeskonnad peale mängu  väga sõbralikult ja austusega üksteise vastu väljakult lahkusid ning samasuguse hoiakuga mängiti ka terve kohtumine.